VYHLÁSENIE VEREJNEJ OBCHODNEJ SÚŤAŽE

Kultúrne zariadenia Petržalky, Rovniankova  3, 851 02 Bratislava (vyhlasovateľ), v zmysle zákona č. 258/2009 Z.z., ktorým sa mení a doplĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov a podľa § 281 zákona č. 513/1991 Zb. (Obchodný zákonník) v znení neskorších predpisov týmto:

				        vyhlasujú 

	verejnú obchodnú súťaž na prenájom nebytových priestorov

Predmet súťaže:
Suterénne nebytové priestory
Výmera: 65 m2
Lokalita: Dom kultúry Lúky, Vígľašská č. 1, Bratislava – Petržalka
Účel nájmu: služby, sklad
Doba nájmu: určitá, do 5 rokov
Výška nájmu: minimálna výška nájomného  36,50 €/m2/rok (služby),  13,28 €/m2/rok (sklad)
Splatnosť nájmu: mesačne, respektíve štvrťročne, podľa dohody

Termín a miesto prevzatia súťažných podkladov: 
Súťažné podklady a tlačivá záväznej ponuky je možné prevziať od 14.12.2009 osobne na sekretariáte Kultúrnych zariadení Petržalky, Rovniankova 3, 851 02 Bratislava, v pracovné dni, pondelok až štvrtok medzi 9.00 a 15.00 hod.

Spôsob, miesto a termín podávania súťažných návrhov:
Súťažný návrh je možné podať len na tlačive záväznej ponuky. Na ináč uplatnené ponuky nebude vyhlasovataľ prihliadať.
Navrhovatelia sú povinní doručiť záväzné súťažné návrhy poštou na adresu Kultúrnych zariadení Petržalky, Rovniankova 3, 851 02 Bratislava, alebo osobne na sekretariát Kultúrnych zariadení Petržalky, na tú istú adresu.
Záväzné súťažné návrhy musia byť doručené v zalepenej obálke, s výrazným označením: „Verejná obchodná súťaž – prenájom nebytových priestorov – NEOTVÁRAŤ!“.
Záväzné súťažné návrhy je možné podávať od 14.12.2009 do 21.12.2009 do 15.00 hod. 
Po doručení nemožno súťažné návrhy meniť a dopĺňať. Do súťaže nebudú zaradené súťažné návrhy, doručené po stanovenom termíne, ani návrhy, ktoré nespĺňajú súťažné podmienky.

Kritériá hodnotenia súťažných návrhov:
Výška ponúkaného nájomného – 60%, referencie – 40 %.

Vyhlásenie výsledkov súťaže, lehota na uzatvorenie zmluvy:
Výsledky súťaže budú vyhlásené 23.12.2009 na internetovej stránke vyhlasovateľa: www.kzp.sk .
Víťaz súťaže bude upovedomený do 10 dní. Nájomná zmluva bude uzatvorená do 31.1.2010.
Navrhovatelia, ktorí v súťaži neuspeli, budú informovaní písomne.

Výhrada zrušenia súťaže:
Vyhlasovateľ si vyhradzuje právo kedykoľvek zrušiť túto verejnú obchodnú súťaž. O zrušení súťaže budú písomne informovaní navrhovatelia, ktorí riadnym spôsobom podali návrhy.

Výhrada odmietnutia všetkých návrhov:
Vyhlasovateľ si vyhradzuje právo odmietnuť všetky predložené súťažné návrhy.